प्रसिद्ध भिक्षुणी तथा गायिका आनी चोईंग डोल्मा हाल अमेरिकी भ्रमणमा रहेको क्रममा खसखस डट कमकोलागी वहाँसँग जीवन र जगतका बारेमा गरिएको सारगर्भित कुराकानी प्रस्तुत छ |
नेपालको साहित्य कला तथा सँस्कृतिको फाँटबाट हटेर यस पटक हामीले फेरी निम्त्याएका छौँ वरिष्ठ अर्थविद् तथा अमेरिकाकालागी नेपालका भूतपूर्व राजदूत डा. शँकरप्रसाद शर्मा । तीन वर्ष पहिले आफ्नो कार्यकाल पुरा गरेर स्वदेश फर्किने पूर्वसँध्यामा गरिएको वहाँसँगको कुराकानी पछि हाल वहाँ अमेरिकी भ्रमणमा हुनुभएको मौकामा नेपालको सँविधान र यसको कार्यान्वयन पक्षका बारेमा हामीले आफ्नो जिज्ञासा राखेका थियौँ । सँविधान लेखन क्रममा श्रोत साधन तथा राजस्वको बाँडफाँड तथा आर्थिक अधिकार समितिमा रहेर प्रत्यक्ष सहभागिता जनाउनु भएका डा. शँकर प्रसाद शर्मासँगका कुराकानी सुन्न स्वागत गर्दछौँ ।
हालै नारायण गोपालको २५ औं स्मृति दिवस मनाईयो | यसै अवसरमा नारायण गोपाल र गोपाल योन्जनका बिच मितेरीको पूल बन्नु भएका तिनै नगेन्द्र थापासँग युवा गीतकार पत्रकार रमण घिमिरेले ति दुइको सेरोफेरोमा रहँदै कतिपय नयाँ प्रसंगहरु उद्घाटित गर्दै गरिएको रोचक संस्मरणात्मक कुराकानी प्रस्तुत छ | कुराकानीका केहि प्रसंगहरु:
नारायण गोपाल र गोपाल योन्जनको दूरी बढेपनि भेट हुँदा एकापसमा कस्तो व्यवहार गर्थे र किन? लगायतका थुप्रै रोचक प्रसंगहरुको प्रस्तुति |